
ΤΕΥΧΟΣ ΔΕΥΤΕΡΟ 


Αρ 

ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Σύσταση και Ορισμός μελών Ομάδας Διοίκησης 
Έργου για την Κοινωνική Ένταξη των Ρομά. 

2 

Μεταβολή γνωστικού αντικειμένου Καθηγητή 
του Πανεπιστημίου Κρήτης. 

3 

Τροποποίηση της υπ' αριθμ. 5632/104626/ 
29.9.2015 υπουργικής απόφασης «Όροι και 
προϋποθέσεις άσκησης αλιείας των άκρως μετανα- 
στευτικών ειδών, τόννου (ΤΜυηηυ$ ΐΓιγηηυ$ ΒΡΤ), 
μακρύπτερου τόννου (ΤΜυππυ5 ΒίθΙυπςΒ ΑΙΒ) και 
ξιφία (ΧίρΓιί35 ςίθάίυί 5\Λ/0)» (Β'2151), όσον αφορά 
τη χορήγηση αδειών αλίευσης τόννου. 

4 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Πάργας Νομού Πρέβεζας. 

5 

Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Δήμου Ζηρού Νομού Πρέβεζας. 


ΑΠΟΦΑΣΕΙΣ 

Αριθμ. 27166 _ (1) 

Σύσταση και Ορισμός μελών Ομάδας Διοίκησης 

Έργου για την Κοινωνική Ένταξη των Ρομά. 

ΟΙ ΥΠΟΥΡΓΟΙ ΕΣΩΤΕΡΙΚΩΝ - 

ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 

Έχοντας υπόψη: 

1) Τις διατάξεις: 

α) Τηςπαρ. 18 του άρθρου 18τουν. 2503/1997 «Διοί¬ 
κηση, οργάνωση, στελέχωση της Περιφέρειας, ρύθμιση 
θεμάτων για την τοπική αυτοδιοίκηση και άλλες διατά¬ 
ξεις» (ΦΕΚ Α' 107), 

β) του άρθρου 90 του Κώδικα Νομοθεσίας για την Κυ¬ 
βέρνηση και τα Κυβερνητικά όργανα που κυρώθηκε με 
το άρθρο 1 του π.δ. 63/2005 (ΦΕΚ Α'98), 

γ) του ν. 4456/2017 «Συμπληρωματικά μέτρα εφαρ¬ 
μογής του Κανονισμού (ΕΕ ΕΥΡΑΤΟΜ) 1141/2014 περί 
ευρωπαϊκών πολιτικών κομμάτων και ιδρυμάτων, μέτρα 
επιτάχυνσης του κυβερνητικού έργου αρμοδιότητας του 
Υπουργείου Εσωτερικών και άλλες διατάξεις» (Α'24), και 
ιδίως των άρθρων 17 και 22 αυτού, 


δ) του π.δ. 105/2014 «Οργανισμός του Υπουργείου 
Εσωτερικών» (Α' 172) [διόρθωση σφαλμάτων (Α' 193)], 
όπως ισχύει, 

ε) του π.δ. 123/2016 «Ανασύσταση και μετονομασία 
του Υπουργείου Διοικητικής Μεταρρύθμισης και Ηλε¬ 
κτρονικής Διακυβέρνησης, ανασύσταση του Υπουργείου 
Τουρισμού, σύσταση Υπουργείου Μεταναστευτικής Πο¬ 
λιτικής, και Υπουργείου Ψηφιακής Πολιτικής, Τηλεπικοι¬ 
νωνιών και Ενημέρωσης, μετονομασία Υπουργείων Εσω¬ 
τερικών και Διοικητικής Ανασυγκρότησης, Οικονομίας, 
Ανάπτυξης και Τουρισμού και Υποδομών, Μεταφορών 
και Δικτύων» (Α' 208), 

στ) του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών» (Α' 210). 

2) Το με αρ. πρωτ. 04/8.2.2017 έγγραφο της Ειδικής 
Γραμματείας για την Κοινωνική Ένταξη των Ρομά του 
Υπουργείου Εργασίας, Κοινωνικής Ασφάλισης και Κοι¬ 
νωνικής Αλληλεγγύης «Σύσταση Ομάδων Έργου για την 
κοινωνική ένταξη των Ρομά». 

3) Το γεγονός ότι η λειτουργία της συγκεκριμένης 
Ομάδας Έργου κρίνεται απαραίτητη προκειμένου να 
συμβάλλει στην συστηματική υποστήριξη των δράσεων 
της συσταθείσας Ειδικής Γραμματείας για την Κοινωνική 
Ένταξη των Ρομά, στο Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης, για την διαμόρ¬ 
φωση κατευθυντήριων γραμμών σε κάθε τομέα πολιτι¬ 
κής και την υλοποίηση της εθνικής στρατηγικής για την 
κοινωνική ένταξη της ως άνω κοινωνικής ομάδας. 

4) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολο¬ 
γισμού, αποφασίζουμε: 

Άρθρο 1 

Α. Συνιστούμε στο Υπουργείο Εσωτερικών Ομάδα 
Έργου για την Κοινωνική Ένταξη των Ρομά. 

Β. Συγκροτούμε την παραπάνω Ομάδα Έργου και ορί¬ 
ζουμε ως μέλη αυτής: 

1) την Μαρία Νίκου του θωμά, Προϊσταμένη της 
Διεύθυνσης Οικονομικής και Αναπτυξιακής Πολιτικής 
Τοπικής Αυτοδιοίκησης του Υπουργείου Εσωτερικών, 
υπάλληλο του κλάδου ΠΕ Διοικητικού-Οικονομικού με 
Α' βαθμό, ως Πρόεδρο, 

2) τονΤρύφωνα Κάλλια του Αργυρίου, που υπηρετεί σε 
θέση Ειδικού Επιστημονικού Προσωπικού, κατηγορίας 
ΠΕ στο Γραφείο του Υπουργού Εσωτερικών, 

3) την Ρεγγίνα Βασιλάτου του Ελευθερίου, υπάλληλο 
του κλάδου ΠΕ Διοικητικού-Οικονομικού με Α' βαθμό, 
της Διεύθυνσης Οργάνωσης και Λειτουργίας Αποκε¬ 
ντρωμένων Διοικήσεων, Προϊστάμενη του Τμήματος 
Οργάνωσης και Λειτουργίας Αποκεντρωμένων Διοική¬ 
σεων του Υπουργείου Εσωτερικών, με αναπληρωτή της 
τον θωμά Δουληγέρη του Αθανασίου, υπάλληλο του 
κλάδου ΠΕ Διοικητικού-Οικονομικού με Α' βαθμό της 
ίδιας Διεύθυνσης, 

4) τον Κωνσταντίνο Ευσταθίου του Ιωάννη, υπάλληλο 
του κλάδου ΠΕ Διοικητικού-Οικονομικού με Α' βαθμό, 
της Διεύθυνσης Αστικής και Δημοτικής Κατάστασης, 
Προϊστάμενο του Τμήματος Αστικής και Δημοτικής Κατά¬ 
στασης του Υπουργείου Εσωτερικών, με αναπληρώτριά 
του την Βασιλική Κορδαλή του Κωνσταντίνου, υπάλληλο 
του κλάδου ΠΕ Διοικητικού-Οικονομικού με Α' βαθμό 
της ίδιας Διεύθυνσης, 

5) την Άννα Φαρούπου του Νικολάου, υπάλληλο του 
κλάδου ΠΕ Διοικητικού-Οικονομικού με Α' βαθμό, της 
Διεύθυνσης Οικονομικής και Αναπτυξιακής Πολιτικής 
Τοπικής Αυτοδιοίκησης του Υπουργείου Εσωτερικών, με 
αναπληρώτριά της την Μαρκέλλα Στεφάνου του Σταμα- 
τίου, υπάλληλο του κλάδου ΠΕ Διοικητικού-Οικονομικού 
με Α' βαθμό, της ίδιας Διεύθυνσης, 

6) τον Εμμανουήλ Μαρκουλάτο του Γεωργίου, υπάλλη¬ 
λο του κλάδου ΠΕ Διοικητικού-Οικονομικού με Α' βαθμό, 
της Διεύθυνσης Οικονομικών Τοπικής Αυτοδιοίκησης 
του Υπουργείου Εσωτερικών, με αναπληρωτή του τον 
Δημοσθένη Σκαρλάτο του Κωνσταντίνου, υπάλληλο του 
κλάδου ΠΕ Διοικητικού-Οικονομικού με Β' βαθμό, της 
ίδιας Διεύθυνσης, 

7) την Ζαχαρούλα Ντάβα του Δημοσθένη, υπάλληλο 
του κλάδου ΠΕ Διοικητικού- Οικονομικού με Α' βαθμό, 
της Διεύθυνσης Οργάνωσης και ΛειτουργίαςΤοπικής Αυ¬ 
τοδιοίκησης του Υπουργείου Εσωτερικών, μεαναπληρώ- 
τριά της την Σοφία Θεολογίτουτου Νικολάου, υπάλληλο 
του κλάδου ΠΕ Διοικητικού-Οικονομικού με Α' βαθμό, 
της ίδιας Διεύθυνσης, 

8) την Βασιλική Σαΐνη του Χαράλαμπου, υπάλληλο του 
κλάδου ΠΕ Ειδικών σε Θέματα Ισότητας με Α' βαθμό, 
της Διεύθυνσης Ανάπτυξης και Υποστήριξης Πολιτικών 
Ισότητας των Φύλων της Γενικής Γραμματείας Ισότητας 
των Φύλων, με αναπληρώτριά της την Σταματίνα-Αμαλία 
Σαρρή του Δημητρίου, υπάλληλο του κλάδου ΠΕ Ειδι¬ 
κών σε Θέματα Ισότητας με Α' βαθμό, της Διεύθυνσης 
Υπηρεσιών προς τους Πολίτες και Φορείς της Γενικής 
Γραμματείας Ισότητας των Φύλων, 

9) την Ελένη Καλλίνικου του Χαράλαμπου, υπάλληλο 
του κλάδου ΠΕ Διοικητικού-Οικονομικού με Α' βαθμό 
του Αυτοτελούς Τμήματος Διεθνών και Ευρωπαϊκών 
Σχέσεων, με αναπληρωτή της τον Ιωάννη Μαθιουδάκη 
του Μιχαήλ, υπάλληλο του κλάδου ΠΕ Διοικητικού-Οι- 
κονομικού με Α' βαθμό, Προϊστάμενο του Αυτοτελούς 
Τμήματος Διεθνών και Ευρωπαϊκών Σχέσεων. 

Γ. Γραμματειακή υποστήριξη στην εν λόγω Ομάδα Έρ¬ 
γου θα παρέχει η υπάλληλος Ελένη Καλλίνικου, μόνιμη 
υπάλληλος του κλάδου ΠΕ Διοικητικού-Οικονομικού με 
Α' βαθμό του ΑυτοτελούςΤμήματος Διεθνών και Ευρω¬ 
παϊκών Σχέσεων. 


Δ. 1 .Το έργο της Ομάδας Έργου για την Κοινωνική 
Ένταξη των Ρομά αφορά ιδιαιτέρως: 

α. Την υποβολή εισηγήσεων και προτάσεων για την 
χάραξη πολιτικών που αφορούν τους Ρομά, σε θέματα 
αρμοδιότητας του Υπουργείου Εσωτερικών. 

β. Την συνεργασία με την Ειδική Γραμματεία για την 
Κοινωνική Ένταξη των Ρομά, του Υπουργείου Εργασίας, 
Κοινωνικής Ασφάλισης και Κοινωνικής Αλληλεγγύης, για 
την διαμόρφωση δημοσίων παρεμβάσεων σε θέματα 
αρμοδιότητας του Υπουργείου Εσωτερικών. 

γ. Την παρακολούθηση της υλοποίησης των δράσεων 
και παρεμβάσεων που θα διαμορφωθούν. 

δ.Την επίλυση ζητημάτων που θα προκύψουν απάτην 
υλοποίηση των σχετικών πολιτικών. 

2. Η Ομάδα Εργασίας συνεργάζεται με τις αρμόδιες 
υπηρεσίες του Υπουργείου, καθώς και με αυτές της Ει¬ 
δικής Γραμματείας. 

Ε. Η Ομάδα Έργου θα εκτελέσει το έργο της χωρίς 
πρόσθετη αμοιβή ή άλλου είδους αποζημίωση και θα 
συνεδριάζει εντός του κανονικού ωραρίου λειτουργίας 
των δημόσιων υπηρεσιών. 

Άρθρο 2 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ¬ 
βέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2017 
Οι Υπουργοί 

Εσωτερικών Διοικητικής Ανασυγκρότησης 

ΠΑΝΑΓΙΩΤΗΣ ΣΚΟΥΡΛΕΤΗΣ ΟΛΓΑ ΓΕΡΟΒΑΣΙΛΗ 


Αριθμ. απόφ. Φ. 146/2 03/136267/Ζ2 (2) 

Μεταβολή γνωστικού αντικειμένου Καθηγητή 

του Πανεπιστημίου Κρήτης. 

Ο ΥΠΟΥΡΓΟΣ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Ι.Τις διατάξεις: 

α. του άρθρου 79 του ν. 4310/2014 «Έρευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258 Α'), και του άρθρου 21 του ν. 4485/2017(ΑΊ 14), 
β. του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98 Α'), 
γ. του π.δ. 114/2014 «Οργανισμός Υπουργείου Παιδεί¬ 
ας και Θρησκευμάτων» (ΦΕΚ 181 Α'), όπως ισχύει, 
δ. του π.δ. 70/2015 «Ανασύσταση των Υπουργεί¬ 
ων.Ανάπτυξης και Τουρισμού» (ΦΕΚ 114 Α'), 

ε. του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών». 

2. Την αριθμ. 13311/23.10.2013 πράξη του Πρύτανη 
του Πανεπιστημίου Κρήτης, (ΦΕΚ Γ' 805/26.06.2014) 
για την εξέλιξη του Στυλιανού Τζωρτζάκη στη βαθμίδα 

του Αναπληρωτή Καθηγητή με γνωστικό αντικείμενο 
«Φωτονική». 

3. Την από 07/04/2017 αίτηση του Καθηγητή Στυ¬ 
λιανού Τζωρτζάκη για τη μεταβολή του γνωστικού του 
αντικειμένου. 

4. Την από 07/04/2017 (αρ. Συν. 119) απόφαση της 
Συνέλευσης του Τμήματος Επιστήμης και Τεχνολογί¬ 
ας Υλικών της Σχολής Θετικών και Τεχνολογικών Επι¬ 
στημών του Πανεπιστημίου Κρήτης, η οποία εγκρίνει 
τη μεταβολή του γνωστικού αντικειμένου του ως άνω 
Αναπληρωτή Καθηγητή καθώς και το γεγονός ότι δεν 
υπάρχουν Τομείς. 

5. Το αριθ. πρωτ. 5885/15.5.2017 έγγραφο της Πρυ¬ 
τανείας του Πανεπιστημίου Κρήτης που αφορά στη 
μεταβολή γνωστικού αντικειμένου του Αναπληρωτή 
Καθηγητή Στυλιανού Τζωρτζάκη. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικειμένου 
του Στυλιανού Τζωρτζάκη του Χαράλαμπου, Αναπληρω¬ 
τή καθηγητή του Τμήματος Επιστήμης και Τεχνολογίας 
Υλικών της Σχολής Θετικών καιΤεχνολογικών Επιστημών 
του Πανεπιστημίου Κρήτης, από «Φωτονική» σε «Φωτο¬ 
νική ισχυρών ηλεκτρομαγνητικών πεδίων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 11 Αυγούστου 2017 

Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 3380/86293 (3) 

Τροποποίηση της υπ' αριθμ. 5632/104626/ 
29.9.2015 υπουργικής απόφασης «Όροι και 
προϋποθέσεις άσκησης αλιείας των άκρως μετανα- 
στευτικών ειδών, τόννου (Τήυηπυϊ Ιήγηπυϊ ΒΡΤ), 
μακρύπτερουτόννου (Τήυηηυδ 3ΐ3ΐυης)3 ΑΙ_Β) και 
ξιφία (ΧίρήΪ35 9ΐ3<ϋυ5 5\Λ/Ό)» (Β' 2151), όσον αφο¬ 
ρά τη χορήγηση αδειών αλίευσης τόννου. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 9 παρ. 2 του ν. 2732/1999 
(Α' 154) «Διεπαγγελματικές οργανώσεις και ρύθμιση θε¬ 
μάτων αρμοδιότητας Υπουργείου Γεωργίας». 

2. Τις διατάξεις του άρθρου 90 του Κώδικα Νομοθεσί¬ 
ας για την Κυβέρνηση και τα Κυβερνητικά όργανα, που 
κυρώθηκε με το άρθρο πρώτο του π.δ. 63/2005 (Α' 98) 
«Κωδικοποίηση της νομοθεσίας για την Κυβέρνηση και 
τα Κυβερνητικά όργανα». 

3. Την υπ'αριθμ. 4302/60411/2016 κοινή απόφαση του 
Πρωθυπουργού και του Υπουργού Αγροτικής Ανάπτυξης 
καιΤροφίμων «Διορισμός Γενικού Γραμματέα στο Υπουρ¬ 
γείο Αγροτικής Ανάπτυξης καιΤροφίμων» (ΥΟΔΔ'268). 


4. Την υπ' αριθμ. 5632/104626/29-9-2015 απόφα¬ 
ση ΥΠΑΑΤ «Όροι και προϋποθέσεις άσκησης αλιείας 
των άκρως μεταναστευτικών ειδών, τόννου (ΤΗυππυ5 
ΐΕιγπηυ5 ΒΡΤ), μακρύπτερουτόννου (ΤΡιυηηυ5 θΙθΙυηρΒ 
ΑΕΒ) και ξιφία (ΧίρΜθ5 9ΐ3θΙίυ5 5\Λ/Θ)» (Β' 2151), όπως 
τροποποιήθηκε με την αριθ. 6718/146057/29.12.2016 
όμοια (Β'4348). 

5. Τη γνωμοδότηση του Συμβουλίου Αλιείας, όπως δι¬ 
ατυπώνεται στο αριθμ. 268/2016 πρακτικό του. 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Τροποποιούμετην υπ'αριθμ. 5632/104626/29-9-2015 
υπουργική απόφαση «Όροι και προϋποθέσεις άσκησης 
αλιείας των άκρως μεταναστευτικών ειδών, τόννου 
(ΤΕιυηηυ5ΐΕιγηηυ5 ΒΡΤ), μακρύπτερουτόννου (Τήυηπυί 
ΒΙθΙυηςΒ ΑΕΒ) και ξιφία (ΧίρΜθ5 9ΐ3άίυ5 5\Λ/Ό)» (Β'2151) 
ως εξής: 

Άρθρο 1 

Στο Άρθρο 3 προστίθεται παράγραφος 3: 

«3. Δεν χορηγείται άδεια αλίευσης ΒΡΤ σε αλιευτικό 
σκάφος το οποίο δεν είχε δηλωμένη παραγωγή ΒΡΤ, ΑΕΒ 
ή 51Λ/Ό, κατά το προηγούμενο έτος, αν και του είχε χορη¬ 
γηθεί σχετική άδεια.» 

Άρθρο 2 

Το άρθρο 7 αντικαθίσταται ως εξής: 

«Άρθρο 7» 

Απαιτούμενα δικαιολογητικά: 

Η αίτηση συνοδεύεται από τα εξής δικαιολογητικά: 

1. Πρόσφατο λογαριασμό από Υπηρεσία Κοινής Ωφέ¬ 
λειας ή εκκαθαριστικό εφορίας για την πιστοποίηση του 
μόνιμου τόπου κατοικίας. Στην περίπτωση που υπάρχει 
συμπλοιοκτησία, όλοι οι συμπλοιοκτήτες υποχρεούνται 
να προσκομίζουν αυτό το δικαιολογητικά. 

2. Πιστοποιητικό οικογενειακής κατάστασης του τε¬ 
λευταίου τριμήνου πριν την υποβολή της αίτησης, όπου 
απαιτείται. 

3. Πιστοποίηση αναπηρίας από το Κέντρο Πιστοποί¬ 
ησης Αναπηρίας (ΚΕΠΑ), ή από αρμόδια Υγειονομική 
Επιτροπή ασφαλιστικού φορέα, κατά περίπτωση, για το 
ποσοστό αναπηρίας. 

4. Κάτοψη του σκάφους όπου θα σημειώνονται οι θά¬ 
λαμοι συντήρησης αλιευμάτων και δολωμάτων, στην 
περίπτωση ύπαρξης διπλών ψυγείων. 

5. Για την αλιεία ζωντανού τόννου, δεν απαιτείται πι¬ 
στοποιητικό οικογενειακής κατάστασης και βεβαίωση 
για το μόνιμο τόπο κατοικίας, όμως απαιτείται Υπεύθυνη 
Δήλωση του/των πλοιοκτήτη/πλοιοκτητών για την εξα¬ 
σφάλιση του απαιτούμενου αλιευτικού εξοπλισμού και 
εξοπλισμού βιντεοσκόπησης στο σκάφος.». 

Άρθρο 3 

Η παρ. 3 του άρθρου 10, αντικαθίσταται ως εξής: 

«3. Η κατανομή των αδειών στις κατηγορίες των σκα¬ 
φών, γίνεται ως εξής: 

Για την κατηγορία Α, δύο (2) άδειες από το σύνολο των 
χορηγούμενων αδειών, κάθε έτος. 

Το υπόλοιπο των χορηγούμενων αδειών κατανέμεται 
ως εξής: 

Για την κατηγορία Β, χορήγηση άδειας αλίευσης σε 
ποσοστό 15%. Το κριτήριο επιλογής είναι σκάφη τα 
οποία αλίευσαν τη μεγαλύτερη ποσότητα τόνου εφόσον 
πραγματοποίησαν αριθμό εκφορτώσεων μεγαλύτερο 
του 60% του μεγίστου αριθμού των εκφορτώσεων αλι¬ 
ευτικού σκάφους που διέθετε άδεια τόνου το ίδιο έτος. 

Για την κατηγορία Γ1 ποσοστό 10% κατά ακέραιο 
αριθμό. 

Για την κατηγορία Γ2 ποσοστό 25% κατά ακέραιο 
αριθμό. 

Για την κατηγορία Γ3 ποσοστό 30% κατά ακέραιο 
αριθμό. 

Για την κατηγορία Γ4 ποσοστό 20% κατά ακέραιο 
αριθμό. 

Στην κατηγορία Γ κατανέμονται τουλάχιστον 2 (δύο) 
άδειες αλίευσης ανά Περιφέρεια, εφόσον υπάρχει 
ανάλογος αριθμός αιτήσεων, με την προϋπόθεση οι 
πλοιοκτήτες να είναι μόνιμοι κάτοικοι της συγκεκριμέ¬ 
νης Περιφέρειας. 

Η διαδικασία κατανομής στην κατηγορία Γ είναι η εξής: 

- Κατάταξη όλων των αιτήσεων με βάση τη βαθμολο¬ 
γία τους ανά κατηγορία μήκους για σκάφη που συγκε¬ 
ντρώνουν βαθμολογία μεγαλύτερη του 40% της μέσης 
βαθμολογίας όλων των αιτήσεων που εντάσσονται στη 
διαδικασία αξιολόγησης. 

- Επιλογή δύο (2) σκαφών ανά Περιφέρεια, ασχέτως 
κατηγορίας μήκους, που συγκεντρώνουν το μεγαλύτερο 
αριθμό μορίων. 

- Η Περιφέρεια που δεν εξασφαλίζει δύο (2) άδειες 
αλίευσης λαμβάνει τις απαιτούμενες άδειες από Περι¬ 
φέρειες που εξασφαλίζουν περισσότερες από δύο (2) 
άδειες αλίευσης, αποκλείοντας αιτούντες με το μικρότε¬ 
ρο αριθμό μορίων στην κατηγορία Γ, από οποιαδήποτε 
Περιφέρεια προκύψει. 

- Στην περίπτωση που ο αριθμός των αιτήσεων σε 
οποιαδήποτε υποκατηγορία εκ των Γ1, Γ2, Γ3, Γ4 είναι μι¬ 
κρότερος από τον αριθμό των αδειών που αντιστοιχούν 
στην εν λόγω υποκατηγορία, οι πλεονάζουσες άδειες 
κατανέμονται κατά προτεραιότητα στις άλλες κατηγο¬ 
ρίες Γ βάσει των αιτήσεων. 

Η παρ. 4 του άρθρου 10 αντικαθίσταται ως εξής: 

«4. Για την αξιολόγηση των αιτήσεων όλων των κατη¬ 
γοριών, εφαρμόζονται τα γενικά και τα ειδικά κριτήρια 
αξιολόγησης του παρόντος άρθρου, καθώς και το σύ¬ 
στημα βαθμολογίας των αιτήσεων, του Παραρτήματος. 

Δεν χορηγείται άδεια σε αιτούντες των κατηγοριών Α 
και Β που συγκεντρώνουν βαθμολογία μικρότερη του 
40% της μέσης βαθμολογίας όλων των αιτήσεων που 
εντάσσονται στη διαδικασία αξιολόγησης». 


Άρθρο 4 

Το άρθρο 12 αντικαθίσταται ως εξής: 


«Άρθρο 12» 

Ελάχιστο επιτρεπόμενο μέγεθος της αλιείας ξιφία 
Απαγορεύεται η αλιεία ατόμων ξιφία με μεσουραίο 
μήκος κάτω γνάθου μικρότερο των 100 εκατοστών ή 


ζώντος βάρους μικρότερου των 11,4 κιλών, ή ζώντος 
βάρους ατόμων εκσπλαγχνισμένων και χωρίς βράγχια 
μικρότερου των 10,2 κιλών. 

Προβλέπεται όριο ανοχής για τα αλιευτικά σκάφη με 
άδεια αλίευσης που αιχμαλωτίζουν τυχαία άτομα ξιφία 
(Χίρήί35 9ΐ3άίυ5) μικρότερα του ελάχιστου μεγέθους, 
υπό τον όρο ότι η τυχαία σύλληψη δεν θα υπερβαίνει 
ποσοστό πέντε (5) τοις εκατό κατά βάρος ή και αριθμό 
τεμαχίων επί των συνολικών αλιευμάτων ξιφία ανά εκ- 
φόρτωση». 

Άρθρο 5 

Το Παράρτημα της απόφασης αντικαθίσταται ως εξής: 

«ΠΑΡΑΡΤΗΜΑ 

ΣΥΣΤΗΜΑ ΒΑΘΜΟΛΟΓΙΑΣ ΑΙΤΗΣΕΩΝ 

ΧΟΡΗΓΗΣΗΣ ΕΓΚΡΙΣΗΣ ΑΔΕΙΑΣ ΑΛΙΕΥΣΗΣΤΟΝΟΥ 

ΓΙΑ ΤΑ ΕΠΙΤΡΕΠΟΜΕΝΑ ΑΛΙΕΥΤΙΚΑ ΕΡΓΑΛΕΙΑ 
Μοριοδότηση για όλες τις κατηγορίες του άρθρου 10 
τηςπαρούσης: 

α) Μόνιμοι κάτοικοι μικρού νησιού με πληθυσμό έως 
3.100 κατοίκους: 5 μόρια 
β) Ύπαρξη διπλών ψυγείων: 10 μόρια 
γ) Ανήλικα τέκνα ή τέκνα με αναπηρία μεγαλύτερη του 
67%: 5 μόρια (ανεξαρτήτως αριθμού τέκνων). 

δ) Συνολικά στοιχεία παραγωγής σε κιλά, όλων των ει¬ 
δών του άρθρου 1, το προηγούμενο, της υποβολής της αί¬ 
τησης έτος και κατά το έτος υποβολής της αίτησης μέχρι 31 
Αυγούστου, σύμφωνα μετά διαθέσιμα στοιχεία του ΟΣΠΑ. 


0-500 κιλά: 

0 μόρια 

501-1000: 

2 μόρια 

1001-2000 


4 μόρια 

2001-3000 


6 μόρια 

3001-4000 


8 μόρια 

4001-5000 


11 μόρια 

5001-6000 


14 μόρια 

6001-7000 


17 μόρια 

7001-8000 


20 μόρια 

8001-9000 


24 μόρια 

9001-10000: 

28 μόρια 

10001-12500 


30 μόρια 

12501-15000 


32 μόρια 

15001-17500 


34 μόρια 

17501-20000 


36 μόρια 

20001-22500 


38 μόρια 

22501-25000 


40 μόρια 

25001-27500 


42 μόρια 

27501-30000 


44 μόρια 

30001-35000 


48 μόρια 

35001 και άνω: 

50 μόρια 


Ο συντελεστής βαρύτητας της παραγωγής του κάθε 
είδους καθορίζεται ως εξής 


Τόννος: 

1 

Ξιφίας: 

1 

Μακρύπτερος τόννος: 

0,2 


Κατά τα λοιπά ισχύει η υπ. αριθ. 5632/104626/29.9.2015 
υπουργικής απόφαση ως έχει. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2017 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 


Αρίθμ. 107526 (4) 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Πάργας Νομού Πρέβεζας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τα άρθρα 1, 63, 65, 97, 98, 214, 225, 238, 254, 257, 
258 και 280 παρ. I του ν. 3852/2010 (ΦΕΚ Α' 87), όπως 
σήμερα ισχύουν. 

2. Τις διατάξεις του ν. 2503/1997 (ΦΕΚ Α' 107). 

3. Τις διατάξεις του π.δ. 141/2010 (ΦΕΚ Α' 234), όπως 
σήμερα ισχύει. 

4. Τις διατάξεις του άρθρου 28 του ν. 4325/2015 
(ΦΕΚ Α' 47). 

5. Τις διατάξεις του άρθρου 24 του ν. 4368/2016 
(ΦΕΚ Α' 21). 

6. Τη με αριθμ. 13912/15-05-2017 απόφαση του 
Υπουργού Εσωτερικών περί διορισμού του Βασιλείου 
Μιχελάκη του Πολυκάρπου ως Συντονιστή της Αποκε¬ 
ντρωμένης Διοίκησης Ηπείρου -Δυτικής Μακεδονίας 
(ΦΕΚ 250/26-05-2017/τ. Υ.Ο.Δ.Δ.). 

7. Το άρθρο 10 του ν. 3584/2007 (ΦΕΚ Α' 143), όπως 
τροποποιήθηκε με το άρθρο 97 του ν. 3852/2010 (ΦΕΚ Α' 
87) και ακολούθως με το άρθρο 54 του ν. 4178/ 2013 
(ΦΕΚ Α' 174). 

8. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το 
π.δ. 63/2005 (ΦΕΚΑ'98). 

9. Τη με αριθμ. 34077/7400/25-06-2013 απόφαση του 
Γενικού Γραμματέα Αποκεντρωμένης Διοίκησης Ηπεί- 
ρου-Δυτικής Μακεδονίας «Έγκριση του Οργανισμού 
Εσωτερικής Υπηρεσίας (Ο.Ε.Υ.) του Δήμου Πάργας Νο¬ 
μού Πρέβεζας (ΦΕΚ ΒΊ 709/11 -07-2013). 

10. Τη με αριθμ. 113/16-06-2016 απόφαση του Δημο¬ 
τικού Συμβουλίου του Δήμου Πάργας Νομού Πρέβεζας 
περί τροποποίησης του Ο.Ε.Υ. του εν λόγω Δήμου. 

11 .Τη με αριθμ. 3/03-05-2017 Γνωμοδότηση (αρ. Πρα¬ 
κτικού 1/03-05-2017) του Υπηρεσιακού Συμβουλίου Κρί- 
σεως Υπαλλήλων Ο.Τ.Α. Νομού Πρέβεζας, με την οποία 
εγκρίθηκε η με αριθμ. 113/16-06-2016 απόφαση του Δ.Σ. 
του Δήμου Πάργας. 

12.Τη με αριθμ. 7717/24-07-2017 βεβαίωση τουΤμή- 
ματος Οικονομικής Υπηρεσίας του Δήμου Πάργας, απο¬ 
φασίζουμε: 

Τροποποιούμε τη με αριθμ. 34077/7400/25-06-2013 
απόφαση του Γενικού Γραμματέα Αποκεντρωμένης Δι¬ 
οίκησης Ηπείρου-Δυτικής Μακεδονίας «Έγκριση του 
Οργανισμού Εσωτερικής Υπηρεσίας (Ο.Ε.Υ.) του Δήμου 


Πάργας Νομού Πρέβεζας» (ΦΕΚ Β'1709/11-07-2013), ως 
εξής: 

ΜΕΡΟΣ 1 

«ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΔΗΜΟΥ» 

Τροποποιείται το άρθρο 1 του παρόντος ΟΕΥ, με τίτλο 
«ΔΙΑΡΘΡΩΣΗ ΚΕΝΤΡΙΚΩΝ ΥΠΗΡΕΣΙΩΝ» ως εξής: 

Στην ΕΝΟΤΗΤΑ Δ «ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣ¬ 
ΤΑΣΙΑΣ ΠΑΙΔΕΙΑΣ ΚΑΙ ΠΟΛΙΤΙΣΜΟΥ» δημιουργούνται 
αυτοτελή γραφεία με αύξ. αριθμό ως κάτωθι: 

2. Αυτοτελές Γραφείο Δημοτικών Παιδικών Σταθμών 
Δημοτικής Ενότητας Φαναριού, και 

3. Αυτοτελές Γραφείο Δημοτικών Παιδικών Σταθμών 
Δημοτικής Ενότητας Πάργας. 

Στην ΕΝΟΤΗΤΑ Ε «ΥΠΗΡΕΣΙΕΣ ΠΕΡΙΒΑΛΛΟΝΤΟΣ ΚΑΙ 
ΠΟΙΟΤΗΤΑΣ ΖΩΗΣ»δημιουργείταιΤμήμα, με αύξ. αριθμό 
ως κάτωθι: 

1γ. Τμήμα Κίνησης και Αποθήκης Υλικών Εξοπλισμού 
Υπηρεσιών 

ΜΕΡΟΣ 2 

«ΑΡΜΟΔΙΟΤΗΤΕΣ ΥΠΗΡΕΣΙΩΝ» 

Στην ΕΝΟΤΗΤΑ Δ «ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑ¬ 
ΣΙΑΣ ΠΑΙΔΕΙΑΣ ΚΑΙ ΠΟΛΙΤΙΣΜΟΥ» 

2. Αυτοτελές Γραφείο Δημοτικών Παιδικών Σταθμών 
Δημοτικής Ενότητας Φαναριού. 

Μεριμνά για την εξασφάλιση των κατάλληλων υλικο- 
τεχνικών υποδομών για την προσχολική εκπαίδευση, και 
σύμφωνα με τις δικαιοδοσίες που δίδονται στο Δή μο με 
τις ισχύουσες κάθε φορά διατάξεις. 

Συνεργάζεται με την Δημοτική Επιτροπή Παιδείας, την 
ενημερώνει για θέματα της αρμοδιότητάς της. 

Σχεδιάζει και μεριμνά για την εφαρμογή πολιτικών, προ¬ 
γραμμάτων και δράσεων για την υποστήριξη των νηπίων. 

Μελετά και εισηγείται για τη ρύθμιση ζητημάτων εύ¬ 
ρυθμης λειτουργίας της προσχολικής εκπαίδευσης. 

Εισηγείται τη διάθεση διδακτηρίου για άλλες χρήσεις 
κοινής ωφέλειας ή για την πραγματοποίηση εκδηλώσε¬ 
ων κοινού ενδιαφέροντος, σε συνεργασία με τη Σχολική 
Επιτροπή, σύμφωνα με τις δικαιοδοσίες που δίδονται στο 
Δήμο με τις ισχύουσες κάθε φορά διατάξεις. 

Εισηγείται τον καθορισμό κοινωφελούς χρήσης των 
σχολείων σε περίπτωση παύσης της λειτουργίας τους. 

Εισηγείται την κατανομή πιστώσεων στις Σχολικές Επι¬ 
τροπές για την επισκευή και συντήρηση των σχολικών 
κτιρίων. 

Εισηγείται τη διακοπή λειτουργίας του σχολείου, λόγω 
έκτακτων συνθηκών ή επιδημικής νόσου, εντός των δι¬ 
οικητικών ορίων του οικείου δήμου. 

3. Αυτοτελές Γραφείο Δημοτικών Παιδικών Σταθμών 
Δημοτικής Ενότητας Πάργας. 

Μεριμνά για την εξασφάλιση των κατάλληλων υλικο- 
τεχνικών υποδομών για την προσχολική εκπαίδευση, και 
σύμφωνα με τις δικαιοδοσίες που δίδονται στο Δή μο με 
τις ισχύουσες κάθε φορά διατάξεις. 

Συνεργάζεται με την Δημοτική Επιτροπή Παιδείας, την 
ενημερώνει για θέματα της αρμοδιότητάς της. 

Σχεδιάζει και μεριμνά για την εφαρμογή πολιτικών, προ¬ 
γραμμάτων και δράσεων για την υποστήριξη των νηπίων. 

Μελετά και εισηγείται για τη ρύθμιση ζητημάτων εύ¬ 
ρυθμης λειτουργίας της προσχολικής εκπαίδευσης. 

Εισηγείται τη διάθεση διδακτηρίου για άλλες χρήσεις 
κοινής ωφέλειας ή για την πραγματοποίηση εκδηλώσε¬ 
ων κοινού ενδιαφέροντος, σε συνεργασία με τη Σχολική 
Επιτροπή, σύμφωνα μετις δικαιοδοσίες που δίδονται στο 
Δήμο με τις ισχύουσες κάθε φορά διατάξεις. 

Εισηγείται τον καθορισμό κοινωφελούς χρήσης των 
σχολείων σε περίπτωση παύσης της λειτουργίας τους. 

Εισηγείται την κατανομή πιστώσεων στις Σχολικές Επιτρο¬ 
πές για την επισκευή και συντήρηση των σχολικών κτιρίων. 

Εισηγείται τη διακοπή λειτουργίας του σχολείου, λόγω 
έκτακτων συνθηκών ή επιδημικής νόσου, εντός των δι¬ 
οικητικών ορίων του οικείου δήμου. 

ΜΕΡΟΣ 2 

«ΑΡΜΟΔΙΟΤΗΤΕΣ ΥΠΗΡΕΣΙΩΝ» 

Στην ΕΝΟΤΗΤΑ Ε «ΥΠΗΡΕΣΙΕΣ ΠΕΡΙΒΑΛΛΟΝΤΟΣ ΚΑΙ 
ΠΟΙΟΤΗΤΑΣ ΖΩΗΣ» 

(Οι αρμοδιότητες αποκομιδής απορριμμάτων και ανα- 
κυκλώσιμων υλικών), καθώς και 

(Οι αρμοδιότητες διαχείρισης και συντήρησης οχημά¬ 
των) του άρθρου 10 του ισχύοντος ΟΕΥ, μεταφέρονται 
στο νεοσύστατο τμήμα κίνησης-αποθήκης, ως κάτωθι: 

Ιγ.Τμήμα Κίνησης και Αποθήκης Υλικών Εξοπλισμού 
Υπηρεσιών: 

1) Διαχειρίζεται το στόλο των οχημάτων του Δήμου 
(απορριμματοφόρο, διάφορα αυτοκινούμενα μηχανή¬ 
ματα, φορτηγά και επιβατηγό οχήματα). 

2) Διαχειρίζεται τη στελέχωση, την ασφάλιση και τον 
εφοδιασμό με όλα τα σχετικά με την κίνηση έγγραφα. 

3) Διερευνά τις συνθήκεςτυχόν ατυχημάτων και μερι¬ 
μνά για την αποκατάσταση βλαβών και αποτελεσμάτων 
ατυχημάτων. 

4) Σχεδιάζει και εφαρμόζει τα προγράμματα προληπτι¬ 
κής συντήρησης των κάθε είδους οχημάτων και κινητών 
μηχανημάτων του Δήμου. 

5) Μεριμνά για την αποκατάσταση κάθε είδους βλα¬ 
βών και την επισκευή των οχημάτων και κινητών μηχα¬ 
νημάτων του Δήμου. 

6) Τηρεί τη φυσική αποθήκη ανταλλακτικών και λοι¬ 
πών υλικών που είναι αναγκαία για τη συντήρηση και 
την αποκατάσταση βλαβών των οχημάτων και κινητών 
μηχανημάτων του Δήμου. 

7) Συγκεντρώνει,τηρεί και επεξεργάζεται στοιχεία από 
την εκτέλεση των λειτουργιών συντήρησης και αποκατά¬ 
στασης βλαβών των οχημάτων του Δήμου και διαμορφώ¬ 
νει και παρακολουθεί σχετικούς δείκτες αποδοτικότητας. 

8) Διαμορφώνει τα αναλυτικά περιοδικά προγράμμα¬ 
τα και συγκροτεί τα συνεργεία για την αποκομιδή των 
αστικών απορριμμάτων και των ανακυκλούμενων υλι¬ 
κών και τη μεταφορά τους στους ΧΥΤΑ ή τα εργοστάσια 
επεξεργασίας τους. 

9) Διενεργεί με τα κατάλληλα συνεργεία και τεχνικά 
μέσα το έργο της αποκομιδής των αστικών απορριμμά¬ 
των και των ανακυκλούμενων υλικών και τη μεταφορά 
τους στους ΧΥΤΑ ή τα εργοστάσια επεξεργασίας τους. 

10) Μεριμνά για το σωστό χειρισμό και τη διατήρηση σε 
καλή κατάσταση των οχημάτων και τεχνικών μέσων που 
χρησιμοποιούντο συνεργεία καθαριότηταςτουΤμήματος. 


11) Καταγράφει και συγκεντρώνει καθημερινά στοιχεία 
για την εκτέλεση των προγραμμάτων αποκομιδής των 
απορριμμάτων και των ανακυκλούμενων υλικών. 

12) Μεριμνά γιατο πλύσιμο και τη διατήρηση σε καλή 
κατάσταση των κάδων και των απορριμματοδοχείων 
συγκέντρωσης των απορριμμάτων και των ανακυκλού¬ 
μενων υλικών. 

13) Διενεργεί με τα κατάλληλα συνεργεία και τεχνικά 
μέσα το έργο του καθαρισμού των οδών και των λοιπών 
κοινόχρηστων χώρων του Δήμου και της συγκέντρωσης 
των απορριμμάτων σε χώρους μεταφόρτωσης. 

14) Συγκροτεί ειδικά συνεργεία και διενεργεί παρεμ¬ 
φερείς εργασίες, όπως η περισυλλογή ογκωδών αντικει¬ 
μένων, ο καθαρισμός από παράνομες αφίσες και διαφη¬ 
μίσεις, ο καθαρισμός εγκαταλελειμμένων οικιών κ.λπ. 

Οι αρμοδιότητες σε θέματα προμηθειών υλικών εξο¬ 
πλισμού υπηρεσιών μεταφέρονται στο Τμήμα Κίνησης 
και Αποθήκης Υλικών Εξοπλισμού Υπηρεσιών. 

ΜΕΡΟΣ 4 - ΘΕΣΕΙΣ ΠΡΟΣΩΠΙΚΟΥ 
Στην παράγραφο του άρθρου 17 
(Μόνιμο προσωπικό), όπου αφορά τους κλάδους 
ΠΕΙ, ΠΕ3, ΠΕ6 και ΠΕ τροποποιείται ως εξής: 

- ΠΕΙ Διοικητικού-Οικονομικού 
ΥΠΑΡΧΟΥΣΕΣ ΘΕΣΕΙΣ: 1 
ΣΥΝΙΣΤΩΜΕΝΕΣ: 1 
ΣΥΝΟΛΟ: 2 

- ΠΕ3 (Πολιτικών Μηχανικών) 

ΥΠΑΡΧΟΥΣΕΣ ΘΕΣΕΙΣ: 2 
ΣΥΝΙΣΤΩΜΕΝΕΣ: 1 
ΣΥΝΟΛΟ: 3 

- ΠΕ4 (Αρχιτεκτόνων Μηχανικών) 

ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 1 

ΣΥΝΟΛΟ: 1 

- ΠΕ6 Τοπογράφων Μηχανικών 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 2 
ΣΥΝΟΛΟ: 2 

- ΠΕ Περιβάλλοντος 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 1 
ΣΥΝΟΛΟ: 1 

ΜΕΡΟΣ 4 - ΘΕΣΕΙΣ ΠΡΟΣΩΠΙΚΟΥ 
Στην παράγραφο 3 του άρθρο 17 
(Μόνιμο προσωπικό), όπου αφορά τους κλάδουςΤΕ9, 
ΤΕ17 και ΤΕ τροποποιείται ως εξής: 

-ΤΕ9 Βρεφονηπιοκόμων 
ΥΠΑΡΧΟΥΣΕΣ ΘΕΣΕΙΣ: 2 
ΣΥΝΙΣΤΩΜΕΝΕΣ: 2 
ΣΥΝΟΛΟ: 4 

-ΤΕ17 Διοικητικού-Λογιστικού 
ΥΠΑΡΧΟΥΣΕΣ ΘΕΣΕΙΣ: 2 
ΣΥΝΙΣΤΩΜΕΝΕΣ: 1 
ΣΥΝΟΛΟ: 3 
-ΤΕ Μουσικού 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 1 
ΣΥΝΟΛΟ: 1 




Τεύχος Β'3214/14.09.2017 

ΜΕΡΟΣ 4 - ΘΕΣΕΙΣ ΠΡΟΣΩΠΙΚΟΥ 
Στην παράγραφο 4 του άρθρου 17 
(Μόνιμο προσωπικό), όπου αφορά τους κλάδους ΔΕΙ, 
ΔΕΙ 5, ΔΕ8 και ΔΕ Διεκπεραίωσης Υποθέσεων Πολιτών, 
τροποποιείται ως εξής: 

- ΔΕΙ Διοικητικού-Οικονομικού 
ΥΠΑΡΧΟΥΣΕΣ ΘΕΣΕΙΣ: 1 
ΣΥΝΙΣΤΩΜΕΝΕΣ: 1 
ΣΥΝΟΛΟ: 2 

- ΔΕΙ 5 Εισπρακτόρων 
ΥΠΑΡΧΟΥΣΕΣ ΘΕΣΕΙΣ: 0 
ΣΥΝΙΣΤΩΜΕΝΕΣ: 1 
ΣΥΝΟΛΟ: 1 

-ΔΕ8 Βοηθών Νηπιαγωγών 
ΥΠΑΡΧΟΥΣΕΣ ΘΕΣΕΙΣ: 1 
ΣΥΝΙΣΤΩΜΕΝΕΣ: 1 
ΣΥΝΟΛΟ: 2 

- ΔΕ Διεκπεραίωσης Υποθέσεων Πολιτών (Δημοτική 
Ενότητα Φαναριού) 

ΥΠΑΡΧΟΥΣΕΣ ΘΕΣΕΙΣ: 1 
ΣΥΝΙΣΤΩΜΕΝΕΣ: 1 
ΣΥΝΟΛΟ: 2 

ΜΕΡΟΣ 4 - ΘΕΣΕΙΣ ΠΡΟΣΩΠΙΚΟΥ 
Στην παράγραφο 5 του άρθρου 17 
(Μόνιμο προσωπικό), όπου αφορά τους κλάδους ΥΕ1 
Κλητήρων-Θυρωρών-Γενικών Καθηκόντων, τροποποι¬ 
είται ως εξής: 

ΥΠΑΡΧΟΥΣΕΣ ΘΕΣΕΙΣ: 5 
ΣΥΝΙΣΤΩΜΕΝΕΣ: 1 
ΣΥΝΟΛΟ: 6 

Στο άρθρο 20 

«ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 
ΟΡΙΣΜΕΝΟΥ ΧΡΟΝΟΥ ΚΑΙ ΘΕΣΕΙΣ ΠΡΑΚΤΙΚΗΣ ΑΣΚΗ¬ 
ΣΗΣ», το Β μέρος τροποποιείται ως κάτωθι: 
ΠΡΟΒΛΕΠΟΜΕΝΕΣ ΘΕΣΕΙΣ: 10 
ΣΥΝΙΣΤΩΜΕΝΕΣ ΘΕΣΕΙΣ: 5 
ΣΥΝΟΛΟ ΘΕΣΕΩΝ: 15 
Φοιτητές από ΑΕΙ, ΤΕΙ και ΔΕ-ΙΕΚ 

ΜΕΡΟΣ 5 - ΠΡΟΪΣΤΑΜΕΝΟΙ ΥΠΗΡΕΣΙΩΝ 
Άρθρο 21 

Προστίθενται με αύξ. αριθμό: 

7. Αυτοτελές Γραφείο Δημοτικών Παιδικών Σταθμών 
Δημοτικής Ενότητας Φαναριού. 

Προϊστάμενοι: Κλάδος ΠΕ ήΤΕ ή ΔΕ 

8. Αυτοτελές Γραφείο Δημοτικών Παιδικών Σταθμών 
Δημοτικής Ενότητας Πάργας. 

Προϊστάμενοι: Κλάδος ΠΕ ή ΤΕ ή ΔΕ. 

Προστίθεται με αύξ. αριθμό: 

9. Τμήμα Κίνησης και Αποθήκης Υλικών Εξοπλισμού 
Υπηρεσιών. 

Προϊστάμενοι: Κλάδος ΠΕ ή ΤΕ ή ΔΕ. 

ΤΜΗΜΑ ΚΕΠ: Στους κλάδους των Προϊσταμένων να 
προστεθούν και οι κλάδοι ΤΕ και ΠΕ. 

ΑΚΡΟΤΕΛΕΥΤΙΟ Άρθρο: 

ΚΑΛΥΨΗ ΔΑΠΑΝΗΣ 

Για τη δημιουργία των ως άνω θέσεων ελήφθησαν υπό¬ 
ψη οι προϋποθέσεις του άρθρου 10 του ν. 3584/2007, 


ήτοι για κάθε μία από τις συσταθείσες θέσεις εξασφα¬ 
λίζεται πίστωση, ίση με το διπλάσιο των αποδοχών 
του καταληκτικού βαθμού, πολλαπλασιαζόμενης της 
δαπάνης αυτής, επί δύο. Έτσι, με την παρούσα κανο¬ 
νιστική πράξη-τροποποίηση προκαλείται δαπάνη σε 
βάρος του προϋπολογισμού του Δήμου Πάργας ύψους 
123.650,00 € για το υπόλοιπο του έτους 2017 που θα 
καλυφθεί από τους Κ.Α. 10-6011.001, Κ.Α. 10-6011.005, 
Κ.Α. 30-6011.001. 

Για τα επόμενα έτη θα προβλεφθούν ετήσιες δαπά¬ 
νες, 247.300,00 ευρώ στους αντίστοιχους οικείους Κ.Α. 
των προϋπολογισμών των επόμενων ετών του Δήμου 
Πάργας. 

Κατάταλοιπά ισχύει η με αριθμ. 34077/7400/25.06.2013 
απόφαση του Γενικού Γραμματέα Αποκεντρωμένης Διοί¬ 
κησης Ηπείρου-Δυτικής Μακεδονίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 28 Ιουλίου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 


Αριθμ. 113191 _ (5) 

Τροποποίηση του Οργανισμού Εσωτερικής Υπη¬ 
ρεσίας (Ο.Ε.Υ.) του Δήμου Ζηρού Νομού Πρέβεζας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΗΠΕΙΡΟΥ-ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 1, 63, 65, 72, 97, 214, 
225, 238, 254, 257, 258 και 280 παρ. I του ν. 3852/2010 
(ΦΕΚ Α' 87), όπως σήμερα ισχύουν. 

2. Τις διατάξεις του ν. 2503/1997 (ΦΕΚ Α' 107). 

3. Τις διατάξεις του π.δ. 141/2010 (ΦΕΚ Α' 234), όπως 
σήμερα ισχύει. 

4. Τις διατάξεις του άρθρου 28 του ν. 4325/2015 
(ΦΕΚ Α' 47). 

5. Τις διατάξεις του άρθρου 24 του ν. 4368/2016 
(ΦΕΚ Α' 21). 

6. Τη με αριθμ. 13912/15-05-2017 απόφαση του 
Υπουργού Εσωτερικών περί διορισμού του Βασιλείου 
Μιχελάκη του Πολυκάρπου ως Συντονιστή της Αποκε¬ 
ντρωμένης Διοίκησης Ηπείρου -Δυτικής Μακεδονίας 
(ΦΕΚ 250/ τ. Υ.Ο.Δ.Δ./26-05-2017). 

7. Τις διατάξεις του άρθρου 24 του ν. 4479/2017 
(ΦΕΚ Α' 94). 

8. Το άρθρο 10 του ν. 3584/2007 (ΦΕΚ Α' 143), όπως 
τροποποιήθηκε με το άρθρο 97 του ν. 3852/2010 
(ΦΕΚ Α' 87) και ακολούθως με το άρθρο 54 του ν. 4178/ 
2013 (ΦΕΚ Α' 174). 

9. Το άρθρο 90 του Κώδικα νομοθεσίας για την Κυβέρ¬ 
νηση και τα κυβερνητικά όργανα που κυρώθηκε με το 
π.δ. 63/2005 (ΦΕΚΑ'98). 

10. Τη με αριθμ. 38615/9065/18-07-2012 απόφαση 
της Γενικής Γραμματέως Αποκεντρωμένης Διοίκησης 

Ηπείρου-Δυτικής Μακεδονίας «Έγκριση του Οργανισμού Εσωτερικής Υπηρεσίας (Ο.Ε.Υ.) του Δήμου Ζηρού Νομού 
Πρέβεζας (ΦΕΚ Β' 2237/2-08-2012). 

11. Τη με αριθμ. 133/05-07-2017 απόφαση της Οικονομικής Επιτροπής του Δήμου Ζηρού. 

12. Τη με αριθμ. 1/05-07-2017 απόφαση της Εκτελεστικής Επιτροπής του Δήμου Ζηρού. 

13. Τη με αριθμ. 169/05-07-2017 απόφαση του Δημοτικού Συμβουλίου του Δήμου Ζηρού περί τροποποίησης 
του Ο.Ε.Υ. του εν λόγω Δήμου. 

14. Τη με αριθμ. 20/26-07-2017 Γνωμοδότηση (αρ. Πρακτικού 4/26-07-2017) του Υπηρεσιακού Συμβουλίου Κρί- 
σεως Υπαλλήλων Ο.Τ.Α. Νομού Πρέβεζας με την οποία εγκρίθηκε η με αριθμ. 169/05-07-2017 απόφαση του Δ.Σ. 
του Δήμου Πρέβεζας, αποφασίζουμε: 

Τροποποιούμε τη με αριθμ. 38615/9065/18-07-2012 απόφαση της Γενικής Γραμματέως Αποκεντρωμένης Διοίκησης 
Ηπείρου-Δυτικής Μακεδονίας «Έγκριση του Οργανισμού Εσωτερικής Υπηρεσίας (Ο.Ε.Υ.) του Δήμου Ζηρού Νομού 
Πρέβεζας» (ΦΕΚ Β' 237/2.08.2012), ως εξής: 

Άρθρο 19 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ 

ΔΗΜΟΣΙΟΥ ΔΙΚΑΙΟΥ 


5. Στην κατηγορία Υποχρεωτικής Εκπαίδευσης υπάγονται οι εξής κλάδοι και προβλέπονται αντίστοιχα οι παρα¬ 
κάτω θέσεις: 


ΚΛΑΔΟΣ ΥΕ 

ΠΡΟΒΛΕΠΟΜΕΝΕΣ ΘΕΣΕΙΣ 

ΜΕ ΤΟΝ ΙΣΧΥΟΝΤΑ Ο.Ε.Υ. 

ΚΑΛΥΜΜΕΝΕΣ ΘΕΣΕΙΣ 

ΠΡΟΤΕΙΝΟΜΕΝΕΣ 

ΘΕΣΕΙΣ 

ΣΥΝΟΛΟ 

ΘΕΣΕΩΝ 

ΥΕ16 ΕΡΓΑΤΩΝ 

ΚΑΘΑΡΙΟΤΗΤΑΣ 

07 

09 (οι δύο επιπλέον από με¬ 
τάταξη με μεταφορά θέσης) 


09 

ΥΕ16 ΕΡΓΑΤΩΝ ΚΑΘΑΡΙΟ¬ 
ΤΗΤΑΣ (ΣΥΝΟΔΟΙ 
ΑΠΟΡΡΙΜΜΑΤΟΦΟΡΟΥ) 



04 

04 

ΣΥΝΟΛΟ ΘΕΣΕΩΝ ΥΕ 


09 

04 

13 


Σύμφωνα με τη βεβαίωση της Οικονομικής Επιτροπής του ανωτέρω Δήμου, όπως διατυπώνεται στη με αριθμ. 
133/05-07-2017 απόφασή της, η ετήσια δαπάνη του βασικού μισθού του καταληκτικού κλιμακίου των προτεινόμε- 
νων στον Ο.Ε.Υ. του Δήμου Ζηρού τεσσάρων (4) θέσεων με σχέση εργασίας δημόσιου δικαίου, κατηγορίας/κλάδου 
ΥΕ16 Εργατών Καθαριότητας (συνοδοί απορριμματοφόρου) καλύπτεται από τις εγγεγραμμένες στον προϋπολογι¬ 
σμό πιστώσεις που αφορούν ανταποδοτικές υπηρεσίες, κατά παρέκκλιση της παραγράφου 3 του άρθρου 10 του 
ν. 3584/2007. 

Κατά τα λοιπά ισχύει η με αριθμ. 38615/9065/18.07.2012 απόφαση της Γενικής Γραμματέως Αποκεντρωμένης 
Διοίκησης Ηπείρου-Δυτικής Μακεδονίας «Έγκριση του Οργανισμού Εσωτερικής Υπηρεσίας (Ο.Ε.Υ.) του Δήμου 
Ζηρού Νομού Πρέβεζας» 

Η απόφαση αυτή να δημοσιευθεί στην Εφημερίδα της Κυβερνήσεως. 

Ιωάννινα, 8 Αυγούστου 2017 
Ο Συντονιστής Αποκεντρωμένης Διοίκησης 
ΒΑΣΙΛΕΙΟΣ ΜΙΧΕΛΑΚΗΣ 

